Kragproppe verander weer – wat jy moet weet | Netwerk24
Deur Business Insider 06 Augustus 2020 05:02
Suid-Afrikaners moet bewus wees van die nuwe standaarde rakend muurproppe in die land. Foto: SABS
Die simbool waarsku dat een pasprop nie in 'n ander een gedruk moet word nie.
"Dit is weens die veiligheidsrisiko omdat oorlading van die muurprop 'n kortsluiting tussen die neutrale en lewende punte kan veroorsaak. Die simbool moet op die pasprop gebosseleer word om gebruikers te waarsku oor die gevaar om pasproppe aan mekaar te koppel," sê Sadhvir Bissoon, die SABS se hoof van standaarde.
Dit is deel van die Sans 164-0-vereistes vir krag- en muurproppe wat aan die begin van 2018 in Suid-Afrika aanvaar is.
Pasproppe mag nie meer aan mekaar gekoppel word nie. Foto: SABS
Dit is nou verpligtend om die nuwe Sans 164-2-krag- en -muurproppe te installeer, aanvullend tot die ou driepuntkragproppe.
Die nuwe Sans 164-0-stelsel is in 2018 bekend gestel. Dit is verpligtend vir enige nuwe muurproppe wat geïnstalleer word. Foto: SABS
Hierdie kragproppe is sedert die 1950's die standaard. Dit word vir brande en skokke blameer.
Die ou driepuntkragprop is al in gebruik sedert die 1950's. Foto: SABS
Die nuwe Sans 164-2-kragprop het drie punte, insluitend 'n aardpunt, wat gebruikers teen 'n kragskok beskerm. Maar tweepuntkragproppe word steeds in Suid-Afrika toegelaat vir produkte wat nie geaard hoef te wees nie, soos selfoonlaaiers.
Die ou driepuntkragproppe word ook steeds toegelaat, maar enige nuwe muurproppe moet ook volgens die nuwe standaard wees.
So lyk die nuwe Sans 164-2-muurprop, wat ook vir die driepuntkragproppe voorsiening maak.. Foto: SABS
Ander nuwe Sans 164-0-standaarde sluit in 'n vermindering in die minimum ruimte tussen die pasprop en die muurprop tot 8 mm van 12 mm.
Daar hoef nou minder ruimte tussen die pasprop en die muurprop te wees. Foto: SABS
Daar is ook nuwe standaarde oor hoe veelvoudige muurproppe se skakelaars geposisioneer moet wees.
Skakelaars se posisie op muurproppe moet ook nou gewysig word. Foto: SABS
"Die konstruksiebedryf, elektrisiëns en huishoudings moet bewus wees van die gewysigde vereistes vir Suid-Afrika," sê Bissoon.